**Szombathely Megyei Jogú Város Önkormányzata Közgyűlésének**

**3/2025. (I.31.) önkormányzati rendelete**

**a Szombathely Megyei Jogú Város Önkormányzata által adományozható kitüntetésekről szóló 7/2016. (III.1.) önkormányzati rendelet módosításáról**

[1] A Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 24. § (9) bekezdésében kapott felhatalmazás értelmében a helyi önkormányzat képviselő-testülete rendeletben szabályozhatja az elismerés alapítását, az elismerés elnevezését, fajtáit, az elismerésben részesíthető személyek körét, az évente adományozható elismerések számát, az elismerés leírását, az adományozás feltételeit és rendjét. Jelen önkormányzati rendelet megalkotásának célja az e felhatalmazás alapján megalkotott Szombathely Megyei Jogú Város Önkormányzata által adományozható kitüntetésekről szóló 7/2016. (III.1.) önkormányzati rendeletben szabályozott egyes, a szociális munka területén adományozható kitüntetések esetében az adományozás rendjének észszerűsítése.

[2] Szombathely Megyei Jogú Város Önkormányzatának Közgyűlése a Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 24. § (9) bekezdésében kapott felhatalmazás alapján az Alaptörvény 32. cikk (1) bekezdés i) pontjában megállapított feladatkörében eljárva a következőket rendeli el:

**1. §**

A Szombathely Megyei Jogú Város Önkormányzata által adományozható kitüntetésekről szóló 7/2016. (III.1.) önkormányzati rendelet (a továbbiakban: Rendelet) 36. § (2) bekezdés b) pontja helyébe a következő rendelkezés lép:

*(A kitüntetési javaslatokat az erre a célra rendszeresített nyomtatványon minden év augusztus 31-ig kell a polgármester részére megküldeni, kivéve)*

„*b)* a rendelet 33. §-ában („Szombathely Közrendjéért-díj”) meghatározott kitüntetés esetében minden év január 31. napjáig,”

**2. §**

A Rendelet 39. § (3) bekezdés h) pontja helyébe a következő rendelkezés lép:

*(A rendeletben meghatározott díjak átadására minden évben ünnepélyes keretek között kerül sor:)*

„*h)* a „Pálos Károly-díj”, a „Szociális Ellátás Segítéséért-díj”, valamint a „Győrvári Edith-díj” esetében a Szociális Hét rendezvénysorozata keretében;”

**3. §**

Ez a rendelet a kihirdetését követő napon lép hatályba.

|  |  |
| --- | --- |
| **/: Dr. Nemény András :/ polgármester** | **/: Dr. Károlyi Ákos :/ jegyző** |

**A rendelet a Polgármesteri Hivatal hirdetőtábláján történő kifüggesztés útján a mai napon kihirdetésre került.**

**Szombathely, 2025. január 31.**

**/: Dr. Károlyi Ákos :/**

**jegyző**